- Hindi News
- National
- खातेगांव का गिरोह चुराता था मप्र और गुजरात के चालू ट्रांसफार्मरों से आइल, चार गिरफ्तार
खातेगांव का गिरोह चुराता था मप्र और गुजरात के चालू ट्रांसफार्मरों से आइल, चार गिरफ्तार
इंदौर और गुजरात में भी चोरियां कर चुका है गिरोह
भास्कर संवाददाता | खातेगांव
खातेगांव पुलिस ने ट्रांसफॉर्मर से आइल चुराने वाले अंतरराज्यीय गिरोह का पर्दाफाश किया है। खातेगांव के रहने वाले चारों आरोपी मप्र के साथ गुजरात में भी वारदात कर चुके हैं।
हाल ही में 2 मार्च को बिजली कंपनी के प्रमोद दुबे ने शिकायत की थी अज्ञात ने माधव ढाबा के पास लगे ट्रांसफार्मरों से आइल चोरी किया है। एसआई दिनेश राठौर, पीएसआई राकेश चौहान, आरक्षक सुनील, आरक्षक संजय, सैनिक राजू, एसएफ जवान बद्री की टीम टीम ने ट्रांसफाॅर्मर के धंधे से जुड़े लोगों पर नजर रखी। मुखबिर ने सूचना दी कि कोयला मोहल्ला निवासी जानी इकबाल पिंडारा जो पहले भी इंदौर, गुजरात में चोरियां कर चुका है, वह घटनास्थल के आसपास देखा गया था। टीम ने जानी को हिरासत में लेकर पूछताछ की तो उसने वारदात कबूल ली। तालिम काला खां पिंडारा, समीर वाहिद मंसूरी, साजिद रोशन खां सभी निवासी कोयला मोहल्ला खातेगांव के साथ मिलकर ट्रांसफार्मरों से आइल चोरी कर बेचना कबूला। माल बरामदगी के लिए आरोपियों को रिमांड पर लिया गया है। अन्य चोरियों का खुलासा होने की संभावना है।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva